rejauldu/bengali-wikipedia huggingface dataset:
thumb|right|ড্রেসডেন প্রযুক্তি বিশ্ববিদ্যালয়ের প্রতিধ্বনি প্রকোষ্ঠ thumb|right|হ্যামিল্টন সমাধিমন্দিরটিতে অপরিকল্পিতভাবে একটি দীর্ঘস্থায়ী প্রতিধ্বনি শ্রুত হয়।  একটি প্রতিধ্বনি প্রকোষ্ঠ (Echo chamber) বলতে একটি প্রাকৃতিকভাবে, অপরিকল্পিতভাবে সৃষ্ট অথবা ইচ্ছাকৃতভাবে নির্মিত একটি ফাঁপা বা শূন্যগর্ভ পরিবেষ্টিত স্থানকে বোঝায় যাতে শব্দের অনুরণন ঘটে। পরিকল্পিতভাবে নির্মিত প্রতিধ্বনি প্রকোষ্ঠগুলিকে সাধারণত শব্দধারণের উদ্দেশ্যে তৈরি করা হয়। যেমন কোনও টেলিভিশন বা বেতার অনুষ্ঠানের প্রযোজকেরা হয়ত এক ধরনের শ্রুতিবিভ্রম সৃষ্টি করতে চাইতে পারেন, যাতে মনে হয় যে একটি কথোপকথন একটি বৃহৎ কক্ষ বা গুহাতে অনুষ্ঠিত হচ্ছে। যন্ত্রে ধারণকৃত উৎস কথোপকথনটিকে একটি প্রতিধ্বনি প্রকোষ্ঠে পুনরায় চালিয়ে মাইক্রোফোন দ্বারা অনুরণনগুলি ধারণ করে এই বিশেষ আবহক্রিয়াগুলি সৃষ্টি করা যায়। বর্তমানে এইসব বিশেষ আবহধ্বনিগুলি সৃষ্টি করার জন্য বিশেষ আবহ সৃষ্টিকারী যন্ত্র (ইফেক্টস ইউনিট) ব্যাপকভাবে ব্যবহৃত হলেও আজও অনেক জায়গায় প্রতিধ্বনি প্রকোষ্ঠের ব্যবহার হয়ে থাকে। যেমন ক্যাপিটল স্টুডিওস নামক প্রতিষ্ঠানের প্রতিধ্বনি প্রকোষ্ঠগুলি বিখ্যাত।  সঙ্গীতে শব্দের প্রতিধ্বনি ও অনুরণন জাতীয় বিশেষ আবহধ্বনির ব্যবহার বহুবিধ এবং এগুলির ইতিহাস বহু শতাব্দী প্রাচীন। পাশ্চাত্যে মধ্যযুগীয় ও রেনেসাঁস পর্বের ধর্মীয় সঙ্গীত রচনাকারীরা গির্জা ও মহাগির্জাগুলির (ক্যাথেড্রাল) অভ্যন্তরে স্বাভাবিকভাবে উৎপন্ন প্রতিধ্বনি ও অনুরণনের জটিল ব্যবস্থাগুলি সম্পর্কে গভীর জ্ঞান রাখতেন ও এগুলির পূর্ণ ব্যবহার করতেন। শব্দ বা ধ্বনি-সম্পর্কিত এই প্রাথমিক জ্ঞানগুলি পরবর্তীতে ১৭শ, ১৮শ ও ১৯শ শতকে পাশ্চাত্যের গীতিনাট্যশালা (অপেরা হাউজ) ও সঙ্গীত মিলনায়তনগুলির নকশায় উপকারী ভূমিকা পালন করেছিল। বৈদ্যুতিক বিবর্ধনের যুগের আবির্ভাবের আগে স্থপতিরা তাদের নকশায় অভ্যন্তরীণ প্রতিফলনের সৃষ্টি করার ব্যবস্থা রাখতেন যাতে মঞ্চ থেকে আগত শব্দ বা ধ্বনিগুলিকে জোরালো ও বহুদূরে অভিক্ষিপ্ত করা যায়। কখনও কখনও স্থপতি বা প্রকৌশলীর নকশার একটি অযাচিত পার্শ্ব প্রতিক্রিয়া হিসেবে প্রতিধ্বনি ক্রিয়ার সৃষ্টি হতো, যেমন স্কটল্যান্ডের হ্যামিল্টন সমাধিমন্দির; এটিতে যে অনুরণনের সৃষ্টি হয়, তাঁর সময়কাল যেকোনও ভবনের তুলনায় সবচেয়ে দীর্ঘগুলির একটি।  বিষয়শ্রেণী:শব্দধারণ প্রযুক্তি
মোহাম্মদ আমীন বিন আমর (জন্ম: ৩ মে ১৯৯২) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব এতোয়েল দু সাহেল এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।  সম্মাননা ইএস সাহেল তিউনিসিয়ান লিগ প্রোফেশনেলে ১ : ২০১৬ তিউনিসিয়ান কাপ : ২০১৪, ২০১৫ ক্যাফ কনফেডারেশন কাপ : ২০১৫  তথ্যসূত্র  বহিঃসংযোগ  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:তিউনিসীয় ফুটবলার বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আল আহলি সৌদি এফসি খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবে প্রবাসী ফুটবলার বিষয়শ্রেণী:২০১৬ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:এতোয়াল স্পোর্তিভ দু সাহেলের ফুটবলার বিষয়শ্রেণী:তিউনিসীয় প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
আল মারখিয়াহ স্পোর্টস ক্লাব (, ; সাধারণত আল মারখিয়াহ এসসি অথবা শুধুমাত্র আল মারখিয়াহ নামে পরিচিত) হচ্ছে আল মারখিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৫ সালে আল ইত্তিফাক স্পোর্টস ক্লাব নামে প্রতিষ্ঠিত হয়েছে। ৪০,০০০ ধারণক্ষমতাবিশিষ্ট আল মারখিয়াহ স্টেডিয়ামে আল ইত্তিফাক নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ওমর নাজহি এবং সভাপতির দায়িত্ব পালন করছেন আলি আল মুসাইফরি।  ঘরোয়া ফুটবলে, আল মারখিয়াহ এপর্যন্ত ৫টি শিরোপা জয়লাভ করেছে; যার সবগুলোই কাতারি দ্বিতীয় বিভাগ শিরোপা। রেবিন সুলাকা, সালিহ বাদির আল ইয়াজিদি, তালাল আল শিলা, মুহাম্মদ সালাহ আল নিল এবং কোয়ামে কারিকারির মতো খেলোয়াড়গণ আল মারখিয়াহের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল মারখিয়াহ স্পোর্টস ক্লাব      বিষয়শ্রেণী:১৯৯৫-এ প্রতিষ্ঠিত ফুটবল ক্লাব বিষয়শ্রেণী:১৯৯৫-এ কাতারে প্রতিষ্ঠিত বিষয়শ্রেণী:কাতারি দ্বিতীয় বিভাগের ক্লাব বিষয়শ্রেণী:কাতারের ফুটবল ক্লাব
আইফোন  (প্রত্যাবর্তনমূলকভাবে আইফোন ২জি, আইফোন ১  বা আসল আইফোন  হিসাবে উল্লেখ করা হয়) হল প্রথম আইফোন মডেল এবং অ্যাপল ইনকর্পোরেটেড দ্বারা নকশা করা ও বাজারজাত করা প্রথম স্মার্টফোন। বছরের পর বছর গুজব এবং জল্পনা-কল্পনার পর, এটি আনুষ্ঠানিকভাবে ৯ জানুয়ারী, ২০০৭-এ ঘোষণা করা হয়, এবং এটি ২৯ জুন, ২০০৭-এ মার্কিন যুক্তরাষ্ট্রে মুক্তি পায়।  পণ্য হিসাবে আইফোনের বিকাশ ২০০৫ সালে শুরু হয়েছিল এবং এর সর্বজনীন উন্মোচন পর্যন্ত সম্পূর্ণ গোপনীয়তার সাথে অব্যাহত ছিল। প্রচলিত মোবাইল ফোন নকশা এড়িয়ে বেশিরভাগ শারীরিক হার্ডওয়্যার বোতাম বাদ দিয়ে ভিভাইসটিতে একটি আঙুল-বান্ধব টাচ ইন্টারফেস ও শুধুমাত্র কয়েকটি শারীরিক বোতাম ছিল। এতে কোয়াড-ব্যান্ড জিএসএম সেলুলার কানেক্টিভিটি ছিল এবং ডেটা ট্রান্সফারের জন্য জিপিআরএস এবং এজ সমর্থন করতো এবং এটি ভয়েস যোগাযোগের সাথে সম্পর্কহীন বৈশিষ্ট্যগুলিকে সমর্থন করার জন্য অবিচ্ছিন্ন ইন্টারনেট প্রবেশাধিকার এবং অনবোর্ড প্রক্রিয়াকরণ ব্যবহার করেছে। এর উত্তরসূরি, আইফোন ৩জি, ৯ জুন, ২০০৮-এ ঘোষণা করা হয়েছিল।  আইফোন দ্রুত অ্যাপলের সবচেয়ে সফল পণ্যে পরিণত হয়, পরবর্তী প্রজন্ম এটিকে সেই সময়ে সবচেয়ে লাভজনক কোম্পানিতে পরিণত করে।  অ্যাপ স্টোরের প্রবর্তন প্রতিষ্ঠিত কোম্পানি এবং স্টার্টআপ ডেভেলপারদের প্ল্যাটফর্মের মাধ্যমে ক্যারিয়ার গড়তে এবং বিলিয়ন ডলার উপার্জন করার অনুমতি দেয়, যেখানে ভোক্তাদের তথ্য প্রবেশাধিকার এবং অন্য লোকেদের সাথে সংযোগ স্থাপন করার নতুন উপায় প্রদান করে।  আইফোনটি মূলত সাধারণ জনগণের কাছে আবেদন করেছিল, সেই সময়ে ব্ল্যাকবেরি এবং আইবিএম যে ব্যবসায়িক সম্প্রদায়ের উপর দৃষ্টি নিবদ্ধ করেছিল তার বিপরীতে, এবং, বিদ্যমান প্রযুক্তিকে একীভূত করে এবং ব্যবহারযোগ্যতার সম্প্রসারণের মাধ্যমে, আইফোন স্মার্টফোন শিল্পকে "তার মাথায়" পরিণত করেছিল।    ইতিহাস   আইফোন হল অ্যাপল ইনকর্পোরেটেডের প্রথম স্মার্টফোন, যা ২০০৭ সালের ৯ জানুয়ারি আনুষ্ঠানিকভাবে ঘোষণা করা হয় এবং ২৯ জুন মার্কিন যুক্তরাষ্ট্রে মুক্তি পায়। আইফোনের বিকাশ শুরু হয়েছিল ২০০৫ সালে, এবং এটি সম্পূর্ণ গোপনীয়তার মধ্যে তৈরি করা হয়েছিল। এর প্রধান বৈশিষ্ট্য ছিল টাচ-সেন্সিটিভ ইন্টারফেস, যেখানে প্রায় সমস্ত শারীরিক বোতাম বাদ দিয়ে শুধু কয়েকটি বোতাম রাখা হয়েছে।  প্রাথমিক আইফোনে কোয়াড-ব্যান্ড জিএসএম সাপোর্ট, জিপিআরএস ও এজ ডেটা ট্রান্সফার এবং অবিচ্ছিন্ন ইন্টারনেট প্রবেশাধিকার ছিল। এটি মূলত সাধারণ ব্যবহারকারীদের লক্ষ্য করে তৈরি করা হয়েছিল, যা তখনকার ব্যবসায়িক বাজারের স্মার্টফোনের সঙ্গে সম্পূর্ণ আলাদা ছিল।  আইফোন ৩জি, ২০০৮ সালে মুক্তি পায়, যা দ্রুত অ্যাপলকে সবচেয়ে লাভজনক কোম্পানির শীর্ষে নিয়ে যায়। আইফোনের জনপ্রিয়তা শুধু ডিভাইসের জন্য নয়, অ্যাপ স্টোরের মাধ্যমে ডেভেলপারদের জন্য নতুন অর্থনৈতিক সুযোগ তৈরি করার জন্যও। এই মডেলটি স্মার্টফোন শিল্পে এক নতুন দিগন্তের সূচনা করেছিল এবং ব্যবহারকারীর অভিজ্ঞতাকে একেবারেই নতুন মাত্রা প্রদান করেছিল।  আইফোনের ধারাবাহিক উন্নয়ন, নকশা এবং প্রযুক্তিগত উদ্ভাবন পরবর্তীতে সমগ্র মোবাইল ইন্ডাস্ট্রিকে প্রভাবিত করেছে এবং আজকের স্মার্টফোন যুগের ভিত্তি স্থাপন করেছে।    আরো দেখুন    অ্যাপল নিউটন  স্মার্টফোনের তুলনা  আইফোনের ইতিহাস  আইওএস ডিভাইসের তালিকা  আইফোন মডেলের সময়রেখা   তথ্যসূত্র    বহিঃসংযোগ     – official site  বিষয়শ্রেণী:বন্ধ হওয়া আইফোন বিষয়শ্রেণী:আইফোন বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:বন্ধ ফ্ল্যাগশিপ স্মার্টফোন বিষয়শ্রেণী:২০০৮-এ বন্ধ পণ্য ও সেবা বিষয়শ্রেণী:২০০৭-এ কম্পিউটার সম্পর্কিত প্রবর্তন বিষয়শ্রেণী:২০০৭-এ প্রবর্তিত মোবাইল ফোন বিষয়শ্রেণী:বন্ধ হওয়া অ্যাপল ইনকর্পোরেটেডের পণ্য
ভরতখালী ইউনিয়ন বাংলাদেশের রংপুর বিভাগের গাইবান্ধা জেলার সাঘাটা উপজেলার অন্তর্গত একটি ইউনিয়ন পরিষদ। এটি ৩৬.৮৮ কিমি২ (১৪.২৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৩৬৬ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।  উক্ত ইউনিয়নে একটি রেলষ্টেষন  আছে।  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:সাঘাটা উপজেলার ইউনিয়ন
মফিদুল হক (জন্ম ১৩ ফেব্রুয়ারি ১৯৪৮) একজন বাংলাদেশী লেখক, গবেষক ও প্রকাশক। তিনি মুক্তিযুদ্ধ জাদুঘরের একজন প্রতিষ্ঠাতা ট্রাস্টি, জাদুঘরের শিক্ষার্থী প্রকল্পের একজন পরিচালক, প্রকাশনা সংস্থা সাহিত্য প্রকাশের পরিচালক এবং আন্তর্জাতিক থিয়েটার ইনস্টিটিউট-ইউনেস্কো প্রকাশিত দ্বিবার্ষিক সংকলন ‘ওয়ার্ল্ড অব থিয়েটার’ –এর অন্যতম সম্পাদক।  প্রারম্ভিক জীবন মফিদুল ১৯৪৮ সালের ১৩ ফেব্রুয়ারি নোয়াখালীতে জন্মগ্রহণ করেন। তার গ্রামের বাড়ি বিক্রমপুরে। তিনি ঢাকা বিশ্ববিদ্যালয় থেকে সমাজতত্ত্ব বিষয়ে এমএ ডিগ্রি লাভ করেন।   মুক্তিযুদ্ধে যোগদান  মফিদুল হক বাংলাদেশের স্বাধীনতা যুদ্ধে সাংগঠনিকভাবে যুক্ত ছিলেন। ১৯৭১ সালের ২৫ মার্চে তিনি ঢাকা ত্যাগ করেন কিন্তু ১৪ এপ্রিল ঢাকা ফিরে ছাত্র ইউনিয়ন ও কমিউনিস্ট পার্টির গেরিলা তৎপরতায় সহযোগিতা করা শুরু করেন। এসময় তিনিসহ নূহ-উল-আলম লেনিন, নিজাম উদ্দিন আজাদসহ আরো অনেকে একটি নেটওয়ার্ক গঠন করেন যার মাধ্যমে স্বাধীনতা যুদ্ধের পক্ষের ব্যক্তিদের সাথে যোগাযোগ রক্ষা, গেরিলাদের আশ্রয়ের স্থান নির্ধারণ, 'মুক্তিযুদ্ধ' নামক পত্রিকা বিতরণ করতেন।   প্রকাশিত গ্রন্থ   মনোজগতে উপনিবেশ: তথ্য সাম্রাজ্যবাদের ইতিবৃত্ত ও তৃতীয় দুনিয়া  আবুল হাশিম   পূর্ণেন্দু দস্তিদার   কাইয়ুম চৌধুরী (ইংরেজি)  দ্য ওয়ার্ল্ড অব থিয়েটার-জি (যুগ্ম সম্পাদক)  দেশ ভাগ, সাম্প্রদায়িকতা এবং সম্প্রীতির ভাবনা   নারীমুক্তির পথিকৃৎ   পুর্ণেন্দু দস্তিদার   প্রতিকৃতি ও প্রয়াতজন-কথা  জেনসাইড নিছক গণহত্যা নয়  কান পেতে রই (চলচ্চিত্র)Forever ablaze in memory , Book fair and film festival on Liberation War. ডেটলাইন বাংলাদেশ : নাইন্টিন সেভেন্টি ওয়ান বঙ্গবন্ধু বিষয়ক আর একটি বই লালনকে কে বাঁচাবে : সংস্কৃতি-জিজ্ঞাসা ধানের সংস্কৃতি, বাংলাদেশ ও ইতিহাসের বিস্তার বাংলাদেশের মুক্তিসাধনা : টুকরো কথার  ঝাঁপি  পুরস্কার   বাংলা একাডেমি সাহিত্য পুরস্কার ২০১৩  একুশে পদক ২০১৬  শহীদ আলতাফ মাহমুদ পদক   তথ্যসূত্র    বহিঃসংযোগ   বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মুক্তিযুদ্ধে একুশে পদক বিজয়ী বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:নোয়াখালী জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:একুশে পদক বিজয়ী
পানাগড় পশ্চিমবঙ্গের পশ্চিম বর্ধমান জেলার দুর্গাপুর মহকুমার অন্তর্গত কাঁকসা সমষ্টি উন্নয়ন ব্লকে অবস্থিত। এটি দুর্গাপুর শহরের পূর্ব দিকের শহরতলি এলাকার অন্তর্গত।  ভৌগোলিক অবস্থান অবস্থান পানাগড় ২৩.৪৫° উত্তর থেকে ৮৭.৪৩° পূর্বে অবস্থিত।Falling Rain Genomics, Inc – Panagarh. Fallingrain.com. Retrieved on 2012-03-23. শহরটি সমুদ্রতল থেকে ৫৮ মিটার (১৯০ ফুট) উপরে অবস্থিত।  আসানসোল-দুর্গাপুর অঞ্চল ল্যাটেরাইট মৃত্তিকা দ্বারা গঠিত। এই অঞ্চল দুটি শক্তিশালী নদী - দামোদর এবং অজয়ের মধ্যবর্তী স্থানে অবস্থিত। এ অঞ্চলে নদী দুটি একে-অপরের সমান্তরালভাবে প্রবাহিত। দুই নদীর মাঝামাঝি গড় দূরত্ব প্রায় ৩০ কিমি। নগরায়ন  ২০১১ সালের আদমশুমারি অনুযায়ী, দুর্গাপুর মহকুমার জনসংখ্যার ৭৯.২২% শহুরে এবং ২০.৭৮% গ্রামের বাসিন্দা ছিল। দুর্গাপুর মহকুমার একমাত্র পৌরসংস্থা দুর্গাপুরে অবস্থিত এবং মহকুমাটিতে ৩৮ টি (+১ টি আংশিকভাবে) সেন্সাস টাউন রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সকল স্থান পূর্ণ পর্দার মানচিত্রে সংযুক্ত)।  ভারতীয় বিমান বাহিনীর ঘাঁটি দ্বিতীয় বিশ্বযুদ্ধের সময় ১৯৪৪ সালে পানাগড় বিমানবন্দরটি নির্মিত হয়েছিল। এটি ভারতীয় বিমানবাহিনীর জন্য একটি ঘাঁটি হিসাবে কাজ করে। ২০১৬ সালে বিমানবন্দরটির নামকরণ করা হয় এয়ার ফোর্স স্টেশন অর্জান সিং' নামে।  সেনানিবাস দেশের ৬২ টি ক্যান্টনমেন্টের মধ্যে একটি পানাগড়ে অবস্থিত। জনপরিসংখ্যান  ভারতের ২০১১ সালের আদমশুমারি অনুসারে পানাগড়ের মোট জনসংখ্যা ৫,৫১০ জন, যার মধ্যে ২,৭৯৬ জন (৫১%) পুরুষ এবং ২,৭১৪ জন (৪২%) মহিলা ছিল। ৬ বছরের কম বয়স্ক জনগণের  জনসংখ্যা ৫৬০ জন। পানাগড়ে মোট জনসংখ্যার মধ্যে ৩,৮৩৬ জন সাক্ষর (৬ বছরের বেশি বয়স্ক লোকের সংখ্যার ৭৮.৯৩%)। পরিবহন ব্যবস্থা পানাগড় বর্ধমান-আসানসোল বিভাগে একটি স্টেশন, যা হাওড়া-গয়া-দিল্লি রেলপথ, হাওড়া-এলাহাবাদ-মুম্বাই রেলপথ এবং হাওড়া-দিল্লির প্রধান রেলপথের একটি অংশ।  এর আগে, জাতীয় সড়ক ১৯ বা এনএইচ ১৯ পানাগড় বাজারের মধ্য দিয়ে অগ্রসর হয়েছে। ২০১৪ সালে ভিড় বাজার এলাকা থেকে দূরে একটি বাইপাস নির্মাণ করা হয়েছিল। পুরোনো গ্র্যান্ড ট্রাঙ্ক রোডটি শহরের মধ্য দিয়ে চলে গেছে।  রাজ্য সড়ক ১৪ পানাগড়ের মধ্য দিয়ে যায়। এসএইচ ১৪-এর দুবরাজপুর-পানাগড় অংশটি পানাগড়-মোরগ্রাম মহাসড়কের অংশ।Google Maps  শিক্ষা ব্যবস্থা  পানাগড়ে  রয়েছে পাঁচটি প্রাথমিক বিদ্যালয়, রামকৃষ্ণ আশ্রম বিদ্যাপিঠ, কেন্দ্রীয় বিদ্যালয়, মাধ্যমিক বিদ্যালয় (পানাগড় রেলওয়ে কলোনি স্কুল) এবং দুটি উচ্চ মাধ্যমিক বিদ্যালয় (পানাগড় বাজার হিন্দি উচ্চ বিদ্যালয় এবং কাঁকসা উচ্চ বিদ্যালয়)।All India Education Survey 2003. National Informatics Centre (Burdwan District Unit), Department of Information Technology, Ministry of Communications and Information Technology, India. bardhaman.gov.in, thumb|পানাগড় বাজার হিন্দি উচ্চ বিদ্যালয় পেশাগত শিক্ষা পানাগড়ে দুটি প্রকৌশল কলেজ রয়েছে। এগুলি হল- আর্যভট্ট ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট দুরগাপুরWelcome to AIEMD: HOME . Aiemd.org. Retrieved on 2012-03-23. এবং টেকনো ইন্ডিয়া, দুর্গাপুর।  স্বাস্থ্যসেবা পানাগড়ে একটি ব্লক প্রাথমিক স্বাস্থ্য কেন্দ্র রয়েছে। তথ্যসূত্র  বহিঃসংযোগ  বিষয়শ্রেণী:পশ্চিম বর্ধমান জেলার শহর ও নগর
ব্যবহার {{army|nation|variant|size=optional|name=optional}}  Produces a flag icon attached to a wikilinked national army article. Parameters nation — Use either the name of the nation or the three-letter ISO 3166-1 alpha-3 country code variant (optional) — Specifies an alternate (historical) army flag to use.  This parameter is documented by the appropriate template in :Category:Country data templates.  Note that the standard behaviour of this template is to use the army variant if present, so there is no need to specify this variant in the template call. size (optional) — Can be used to change the flag icon size name (optional) — Can be used to change the wikilink display text  উদাহরণ  {{সেনাবাহিনী|বাংলাদেশ}} →  {{সেনাবাহিনী|যুক্তরাজ্য}} →  {{সেনাবাহিনী|যুক্তরাষ্ট্র}} →  {{সেনাবাহিনী|চীন}} →  {{সেনাবাহিনী|প্রজাতন্ত্রী চীন}} →  {{সেনাবাহিনী|জাপানী সাম্রাজ্য}} →  {{সেনাবাহিনী|জাপানী সাম্রাজ্য|name=জাপান}} →  {{সেনাবাহিনী|ভারত}} →  {{সেনাবাহিনী|পাকিস্তান}} →  {{সেনাবাহিনী|কানাডা}} →   অন্যান্য সম্পর্কিত টেমপ্লেট The  template can be used to display the flag by itself, using the army variant as a template parameter: {{flagicon|UK|army}} →  {{flagicon|US|army}} →  {{flagicon|Empire of Japan|army}} →  {{flagicon|ROC|army}} →   বাস্তবায়ন নোট By default, this template shows the standard national flag for the selected country, following by a wikilink to "Country Army".  Either or both of these items can be changed by adding specific parameters to the appropriate country_data template (complete set found in :Category:Country data templates).  To use a different flag, such as an army-specific flag for the nation, use: flag alias-army = image name To use a different name for the wikilinked army article, use: link alias-army = article name
ফাঁসিয়াখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।   আয়তন  ফাঁসিয়াখালী ইউনিয়নের আয়তন ৪৪০০ একর (১৭.৮১ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী ফাঁসিয়াখালী ইউনিয়নের লোকসংখ্যা ৪০,১৯৭ জন। এর মধ্যে পুরুষ ২১,০৪৫ জন এবং মহিলা ১৯,১৬২ জন।   অবস্থান ও সীমানা  চকরিয়া উপজেলার পূর্বাংশে ফাঁসিয়াখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে ডুলাহাজারা ইউনিয়ন, পশ্চিমে চকরিয়া পৌরসভা ও চিরিঙ্গা ইউনিয়ন, উত্তরে কাকারা ইউনিয়ন এবং পূর্বে সুরাজপুর মানিকপুর ইউনিয়ন ও  বান্দরবান জেলার লামা উপজেলার ফাঁসিয়াখালী ইউনিয়ন অবস্থিত।   নামকরণ  কথিত আছে যে, হাসান রাজার মেয়ের নাম ছিল ফাঁসিয়া। তার নামে ফাঁসিয়াখালী নামকরণ হয়।   প্রশাসনিক কাঠামো  ফাঁসিয়াখালী ইউনিয়ন চকরিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:  হাজিয়ান  দিগরপানখালী  পুকপুকুরিয়া  উচিতারবিল  উত্তর ঘুনিয়া  দক্ষিণ ঘুনিয়া  রাজারবিল  মুসলিম নগর  সিকদারপাড়া  খোন্দকারপাড়া  উত্তর ফাঁসিয়াখালী  দক্ষিণ ফাঁসিয়াখালী  ছাইরাখালী   সেবাদাতা উদ্যোক্তা  +ক্র নংপদবীনাম০১উদ্যোক্তাফারিহা জন্নাত রিয়া০২উদ্যোক্তারূপন নাথ   শিক্ষা ব্যবস্থা  ফাঁসিয়াখালী ইউনিয়নের সাক্ষরতার হার ৩৬.৫৩% এ ইউনিয়নে ২টি মাধ্যমিক বিদ্যালয়,২টি দাখিল মাদ্রাসা ও ৮টি প্রাথমিক বিদ্যালয় রয়েছে।থাম্ব|494x494পিক্সেল|০৮ নং ফাঁসিয়াখালী উচিতারবিল মুসলিম নগর খেলার মাঠ  শিক্ষা প্রতিষ্ঠান    মাধ্যমিক বিদ্যালয়  দিগরপানখালী উচ্চ বিদ্যালয় রশিদ আহমেদ চৌধুরী উচ্চ বিদ্যালয়   মাদ্রাসা   দিগরপানখালী দারুল উলুম মহিলা দাখিল মাদ্রাসা  হাজিয়ান ইসলামিয়া দাখিল মাদ্রাসা  আল বালাগুল মুবিন মাদ্রাসা  ফাঁসিয়াখালী আশরাফুল উলুম মাদ্রাসা   প্রাথমিক বিদ্যালয়  +ক্রবিদ্যালয়০১খন্দকারপাড়া সরকারি প্রাথমিক বিদ্যালয়০২ঘুনিয়া সরকারি প্রাথমিক বিদ্যালয়০৩ছাইরাখালী বনগ্রাম সরকারি প্রাথমিক বিদ্যালয়০৪দিগরপানখালী সরকারি প্রাথমিক বিদ্যালয়০৫পুকপুকুরিয়া সরকারি প্রাথমিক বিদ্যালয়০৬ফাঁসিয়াখালী সরকারি প্রাথমিক বিদ্যালয়০৭রাজারবিল সরকারি প্রাথমিক বিদ্যালয়০৮হাজিয়ান সরকারি প্রাথমিক বিদ্যালয়   যোগাযোগ ব্যবস্থা  ফাঁসিয়াখালী ইউনিয়নে যোগাযোগের প্রধান সড়ক হল চট্টগ্রাম কক্সবাজার মহাসড়ক।এছাড়াও  চিরিংগা বাজার হতে টমটম ও সিএনজি যোগে যাওয়া যায়।     ধর্মীয় উপাসনালয়  ফাঁসিয়াখালী ইউনিয়নে ৪১টি মসজিদ, ৬টি মন্দির ও ১টি বিহার রয়েছে।   খাল ও নদী  ফাঁসিয়াখালী ইউনিয়নের উত্তর পাশ দিয়ে বয়ে চলেছে মাতামুহুরী নদী। এছাড়া রয়েছে কুমারী ছড়া, মরা কুমারী ছড়া, ফাঁসিয়াখালী ছড়া রয়েছে ।   হাট-বাজার  ফাঁসিয়াখালী ইউনিয়নের প্রধান প্রধান হাট/বাজারগুলো হল হাঁসের দীঘি বাজার, গাবতলী বাজার, অলি শাহ বাজার ও ভেণ্ডি বাজার।   খেলার মাঠ  ঘুনিয়া তুলাতুলি মাঠ  উচিতার বিল মুসলিম নগর খেলার মাঠ।  নয়াপাড়া খেলার মাঠ।  ছাইরাখালী খেলার মাঠ।  মাতামুহুরি নদীর চরের মাঠ।   দর্শনীয় স্থান   মাতামুহুরী নদীর তীর  ফাঁসিয়াখালী বনাঞ্চল  জনপ্রতিনিধি   বর্তমান চেয়ারম্যান: জনাব হেলাল উদ্দিন হেলালী  সংরক্ষিত মহিলা মেম্বার: মুর্শিদা বেগম (৭,৮ ও ৯ নং ওয়ার্ড)   আরও দেখুন   চকরিয়া উপজেলা  চকরিয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:চকরিয়া উপজেলার ইউনিয়ন বিষয়শ্রেণী:ইউনিয়ন
শহীদ শুক্কুর স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি রাঙ্গামাটি জেলার রাঙ্গামাটি পৌরসভায় রিজার্ভ বাজারে প্রধান সড়কের পাশে রাঙ্গামাটি পার্কের দক্ষিণে, কেন্দ্রীয় শহীদ মিনারের পশ্চিমে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত। রাঙ্গামাটি জেলার দুইটি স্টেডিয়ামের মধ্যে এটি পুরাতন, তাই রাঙ্গামাটি পুরাতন স্টেডিয়াম নামে পরিচিত। এই স্থানে জেলার পুরোনো কোর্ট ভবন ছিল, তাই স্টেডিয়ামটি পুরোনো কোর্ট বিল্ডিং মাঠ নামেও পরিচিত। জেলার অপর স্টেডিয়ামটি পরবর্তীতে নির্মিত চিং হ্লা মং চৌধুরী মারি স্টেডিয়াম। মারি স্টেডিয়াম নির্মাণের পূর্বে এই স্টেডিয়ামটি ছিল বাংলাদেশের জাতীয় দিবস সমূহের বিভিন্ন কর্মসূচি, কুচকাওয়াজ ও রাঙ্গামাটি জেলা ভিত্তিক খেলাধুলা প্রতিযোগিতা ও লিগ আয়োজনের কেন্দ্রীয় স্থান। নতুন মারি স্টেডিয়াম নির্মাণ এবং উন্নয়ন ব্যয় বরাদ্দ না থাকায় ভেন্যুটিতে অদ্যাবধি পূর্ণাঙ্গ গ্যালারি তৈরি হয়নি, তাই স্টেডিয়ামটি অদ্যাবধি অসম্পূর্ণ অবস্থায় রয়েছ। নতুন স্টেডিয়ামের পাশাপাশি এই ভেন্যুতেও স্থানীয় ও জেলা পর্যায়ের ফুটবল, ক্রিকেট, বাংলাদেশের ঐতিহ্যবাহী বলি খেলা, বর্ষ বরণ এবং বিভিন্ন মেলা অনুষ্ঠিত হয়।  বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধানে রয়েছে।   ইতিহাস  স্টেডিয়ামের মাঠটির সাথে বাংলাদেশের স্বাধীনতা যুদ্ধের স্মৃতি জড়িত। রাঙ্গামাটি জেলা পাকিস্তানি হানাদার বাহিনীর দখল মুক্ত হয় ১৯৭১ সালের ১৭ ডিসেম্বর। বিজয়ের এক দিন পর রাঙ্গামাটিতে আনুষ্ঠানিকভাবে উত্তোলন করা হয় স্বাধীন বাংলাদেশের পতাকা। মিত্র বাহিনীর পূর্বাঞ্চল কমান্ডের অধিনায়ক জেনারেল সুজন সিং ও শেখ ফজলুল হক মনি হেলিকপ্টারযোগে ১৭ ডিসেম্বর, ১৯৭১-এ রিজার্ভ বাজার এলাকার তৎকালীন পুরোনো কোর্ট বিল্ডিং বর্তমান শহীদ শুক্কুর স্টেডিয়াম মাঠে অবতরণ পূর্বক  স্বাধীন বাংলাদেশের পতাকা উত্তোলন করেছিলেন। জাতীয় ক্রীড়া পরিষদ কর্তৃক ০৫ ডিসেম্বর, ২০১২ তারিখে রাঙ্গামাটি জেলার প্রখ্যাত মুক্তিযোদ্ধা শহীদ আব্দুস শুক্কুর-এর নামে এই স্টেডিয়ামের নাম পরিবর্তন করে 'শহীদ শুক্কুর স্টেডিয়াম' রাখা হয়।   আয়োজন    প্রতিবছর বাংলাদেশের স্বাধীনতা ও বিজয় দিবসের সূচনা করতে এই স্টেডিয়াম হতে তোপধ্বনি দেয়া হয়।  রাঙ্গামাটি জেলা পর্যায়ের বা স্থানীয় ফুটবল প্রতিযোগিতার জন্য এই ভেন্যু নিয়মিত ব্যবহার হয়। রাঙ্গামাটি জেলা পর্যায়ের বা স্থানীয় ক্রিকেট প্রতিযোগিতার জন্য এই ভেন্যু নিয়মিত ব্যবহার হয়।   সংস্কার  ২০১১ সালে পার্বত্য চট্টগ্রাম উন্নয়ন বোর্ডের উদ্যোগে ২৩ লক্ষ টাকা ব্যয়ে এই ভেন্যুর মাঠে মাটি ভরাট, নতুন ঘাস রোপণ, সীমানা প্রাচীর ও পয়ঃনিষ্কাশন ব্যবস্থা সংস্কার করা হয়েছিল।   সমস্যা  রক্ষণাবেক্ষণ না করায় স্টেডিয়ামের মাঠটি খেলার অনুপযোগী হয়ে পড়ার আশঙ্কা রয়েছে।   অন্যান্য ব্যবহার  এই স্টেডিয়ামটি জনসভার জন্য ব্যবহার হয়।   আরো দেখুন    চিং হ্লা মং চৌধুরী মারি স্টেডিয়াম  বান্দরবান স্টেডিয়াম বাংলাদেশের স্টেডিয়ামের তালিকা   তথ্যসূত্র    বহিঃসংযোগ  রাঙ্গামাটি জেলার খেলাধুলা ও বিনোদন   বিষয়শ্রেণী:বাংলাদেশের স্টেডিয়াম বিষয়শ্রেণী:রাঙ্গামাটি জেলা
ভারতের বিপ্লবী কমিউনিস্ট পার্টি, যা আরসিপিআই (দাস) নামেও পরিচিত ছিল, অনাদি দাসের নেতৃত্বে ভারতের পশ্চিমবঙ্গ রাজ্যের একটি রাজনৈতিক দল ছিল।  আরসিপিআই (দাস) অনাদি দাস এবং এম. মোকশেদ আলী হিসাবে আবির্ভূত হয়, ভারতের বিপ্লবী কমিউনিস্ট পার্টির পশ্চিমবঙ্গ বিধানসভার দুই সদস্য, ১৯৬৯ সালের জুলাই মাসে আরসিপিআই থেকে বহিষ্কৃত হন। ১৯৭১ সালের পশ্চিমবঙ্গ বিধানসভা নির্বাচনের আগে আরসিপিআই (দাস) ভারতের কমিউনিস্ট পার্টির নেতৃত্বাধীন আট দলীয় জোটে যোগ দেয়। অধিকন্তু, আরসিপিআই (দাস) সাতটি রাজনৈতিক দলের আগস্ট ক্রান্তি উদযাপন কমিটিতে যোগদান করেছিল, যারা বাংলাদেশের স্বাধীনতার সংগ্রামকে সমর্থন করেছিল।  ১৯৭১ সালের নির্বাচনের পর, আরসিপিআই (দাস) আরসিপিআই (ঠাকুর) এ একীভূত হয়।Alexander, Robert J.. Trotskyism in India ঠাকুরের মৃত্যুর পর, আরসিপিআই (ঠাকুর) বিভক্ত হয়ে যায়, দাস একটি উপদলের নেতৃত্ব দেন এবং বিভূতি ভূষণ নন্দী অন্যটির নেতৃত্ব দেন।   তথ্যসূত্র   বিষয়শ্রেণী:১৯৬৯-এ প্রতিষ্ঠিত রাজনৈতিক দল বিষয়শ্রেণী:১৯৬৯-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৭১-এ ভারতে বিলুপ্ত
right|thumb|মহাসাগরীয় অববাহিকার প্রস্থচ্ছেদের চিত্র: এখানে মহাদেশীয় বৃদ্ধি ও মহাসাগরীয় খাঁদের সাথে গহন সমভূমির সম্পর্ক দেখানো হচ্ছে। right|thumb|মহাসাগরীয় বিভিন্ন প্রধান অঞ্চলের সাথে তুলনা করে গহন সমভূমি অঞ্চলের চিত্রায়ন।  গহন সমভূমি হলো সমুদ্র তলদেশের গভীরে অবস্থিত সমভূমি, যা সাধারণত ৩০০০ মি. থেকে ৬০০০ মি. গভীরতায় দেখা যায়। এটি সাধারণত মহীসোপানের পাদদেশ থেকে শুরু করে মহাসাগরীয় খাঁদের কিনারা পর্যন্ত বিস্তৃত থাকে, পৃথিবী পৃষ্ঠের প্রায় ৫০% গহন সমভূমি দ্বারা আবৃত।  এ সমভূমি পৃথিবীর সবচেয়ে সমতল, মসৃন অঞ্চলের অন্তর্গত এবং এখানে খুব কম মানুষই গিয়েছে।  মহাসাগরীয় বেসিনের মূল ভূতাত্ত্বিক উপাদানগুলোর অন্যতম হলো গভীর সমুদ্রের সমভূমিসমূহ (অন্যান্য উপাদানগুলো হলো মধ্য মহাসাগরীয় উচ্চ শৈলশ্রেণি এবং সমভূমির প্রান্তের দুপাশের পাহাড়শ্রেণি। এ উপাদানগুলো ছাড়া সক্রিয় মহাসাগরীয় বেসিনসমূহ (ঐগুলো আবার গতিশীল টেকটনিক প্লেট এর সীমানার সাথে সম্পর্কযুক্ত) also typically include an oceanic trench and a subduction zone.   তথ্যসূত্র   বিষয়শ্রেণী:ভূগোল বিষয়শ্রেণী:জলজ বাস্তুসংস্থান বিষয়শ্রেণী:উপকূলীয় ও মহাসামুদ্রিক ভূমিরূপ বিষয়শ্রেণী:প্রাকৃতিক সমুদ্রবিজ্ঞান
বিধাননগর রোড রেলওয়ে স্টেশন শিয়ালদহ-রানাঘাট লাইন, শিয়ালদহ-ডানকুনি লাইন-এর একটি ব্যস্ত রেলওয়ে স্টেশন। স্টেশনটি পুরোনো 'উল্টোডাঙা রেলওয়ে স্টেশন' নামেও পরিচিত। স্টেশনটি শিয়ালদহ ও দমদম রেলওয়ে স্টেশন-এর মাঝে অবস্থিত একটি রেলওয়ে স্টেশন। এই রেলওয়ে স্টেশনটি বিধাননগর ও উল্টোডাঙা এলাকার রেল পরিষেবা প্রদান করে। স্টেশনটি ভারতীয় রেল-এর পূর্ব রেল জোনের শিয়ালদহ বিভাগের অধীনস্থ এবং স্টেশনটি কলকাতা শহরতলি রেল-এর একটি স্টেশন।  ইতিহাস থাম্ব|বিধাননগর রোড রেলওয়ে স্টেশন  ১৮৬২ খ্রিষ্টাব্দে এই রেলওয়ে স্টেশনটি নির্মাণ করে 'ইস্টার্ন বেঙ্গল রেলওয়ে'। সেই সময় স্টেশনটি কলকাতা-কুষ্ঠিয়া রেলপথের অংশ ছিল।  বৈদ্যুতিকরণ ১৯৬৩-১৯৬৪ খ্রিষ্টাব্দে এই স্টেশনটির বৈদ্যুতিকরণ করা হয়।  নামকরণ পশ্চিমবঙ্গের প্রাক্তন মুখ্যমন্ত্রী বিধানচন্দ্র রায়ের উদ্যোগে গঙ্গার লবণাক্ত জল সমেত পলিমাটি পাম্প করে করে নিচু জায়গা ভরাট করে যে শহর গড়ে ওঠে তার নাম হয় 'লবণহ্রদ' বা 'সল্টলেক'। ১৯৭২ খ্রিষ্টাব্দে ভারতের প্রধানমন্ত্রী ইন্দিরা গান্ধির নেতৃত্বে এই লবণহ্রদেই অনুষ্ঠিত হয় ভারতীয় জাতীয় কংগ্রেসের কলকাতা অধিবেশন। সারা ভারত থেকে কংগ্রেস প্রতিনিধিরা ভারতীয় রেলের উল্টোডাঙা স্টেশনের ওপর দিয়েই আসতে থাকেন। ঘটনাচক্রে ওই সময়ই, অর্থাৎ ১৯৭২ খ্রিষ্টাব্দে 'লবণহ্রদ' শহরের নাম পরিবর্তন করে 'বিধাননগর' রাখা হয় এবং 'উল্টোডাঙা' রেলওয়ে স্টেশনের নাম বদল করে নতুন নাম দেওয়া হয় 'বিধাননগর রোড' রেলওয়ে স্টেশন।  যাত্রী পরিবহন প্রতিদিন এই স্টেশন দিয়ে গড়ে ৯,৭৫,০০০ জন যাত্রী চলাচল করে। এই স্টেশনে উভয় দিকে দিনে ৩২৫টি ট্রেন চলাচল করে। এই স্টেশনে আপ এবং ডাউন সর্বমোট চারটি প্ল্যাটফর্ম রয়েছে। তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতা চক্ররেল বিষয়শ্রেণী:১৮৬২-এ ভারতে চালু রেলওয়ে স্টেশন